| ***Sėkmės, Čakai!*** |
| --- |
|  |
|  |
| Pavadinimas | Good Luck Chuck |
| Kilmės šalis |  JAV |
| Režisierius | Markas Helfričas (Mark Helfrich) |
| Prodiuseris (-iai) | Treisis I. Edmondsas (Tracey E. Edmonds) Raselas Holanderis (Russell Hollander)Maikas Karcas (Mike Karz)Baris Kacas (Barry Katz) |
| Scenaristas (-ai) | Džošas Stolbergas (Josh Stolberg) |
| Kompozitorius | Aronas Zigmanas (Aaron Zigman) |
| Vaidina | Džesika Alba Džeinas Kukas Denas Fogleris |
| Metai | 2007 |
| Žanras | Komedija |
| Trukmė | 96 min. |
| Kalba | Anglų |
| Platintojas | Lionsgate |
| Biudžetas | 25 mln. JAV dol. |
| **IMDb įrašas** |

**Sėkmės, Čakai!** (angl. *Good Luck Chuck*) – 2007 m. JAV komedija su Džesika Alba ir Džeinu Kuku.

Filmo premjera įvyko 2007 m. birželio 13 d. Maui filmų festivalyje (Maui Film Festival).

Siužetas
--------

DĖMESIO: *toliau atskleidžiamos kūrinio detalės*

Viskas prasidėjo dar ankstyvoje vaikystėje. Dešimtmetis Čakas pramogavo su draugais ir dalyvavo tradiciniame žaidime – pasuk butelį ir pabučiuok draugą. Likimas iškrėtė pokštą ir lėmė, kad teks bučiuotis su pačia negražiausia mergaite. Bet Čakas nesiryžo to padaryti, o įsižeidusi ir supykusi gotė užbūrė jį blogio aura.

Nuo lemtingojo įvykio praėjo 25 metai, bet užkeikimas vis dar neišgaravo. Čakas su pavydu stebi geriausio draugo plastikos chirurgo Stju meilės nuotykius, todėl mėgina praktikuoti jo išbandytą formulę ir kviečia į pasimatymus visas iš eilės merginas. Jos maloniai sutinka praleisti vakarą ir patirti vienos nakties nuotykį, o ryte lyg tyčia pasako „viso gero". Mieste jau sklando gandai apie nerealią sėkmę skleidžiančio žaviojo dantisto reputaciją, todėl seksualios nepažįstamos ir net apkūni Čako sekretorės Riba trokšta išbandyti jo teikiamas paslaugas.

Vieną gražią dieną dalyvaudamas buvusios draugės Kerel vestuvėse Čakas pagaliau išsiaiškina savo didžiąją paslaptį. Pasirodo, kad absoliučiai visos su juo permiegojusios merginos sėkmingai ištekėjo už sekančio sutikto vaikino. Būtent todėl dantistas be ypatingų pastangų mėgavosi neišpasakotu populiarumu, bet iki šiol neįtarė, kodėl vedybų užsimaniusios savanaudės merginos jį vis palikdavo.

Dabar Čakas jau žino mistiškojo užkeikimo veikimo principą, todėl kiekvienoje įtartinoje situacijoje mėgina koreguoti negailestingas likimo išdaigas, kad pasipriešintų nuo vaikystės persekiojančiam užkeikimui. Vos po kelių susitikimų su pingvinų akvariumo dresiruotoja Kem vaikinas įsitikina, kad ji yra ta ilgai ieškota svajonių mergina. Tobula gražuolė ne iš karto prisileidžia nepažįstamąjį ir nepuola į lovą po pirmojo pasimatymo. Čakas jau pradeda svajoti, kad vieną rytą nubus šalia Kem.

Tačiau romantišką draugystę užmezgęs dantistas paniškai bijo mylėtis su Kem, kad po vienintelės nakties su juo Kem staiga neištekėtų už sekančio sutikto vaikino. Čakas delsia ir atideda jausmų fiestą lovoje, nors atsispirti pingvinų dresiruotojos nesibaigiančioms vilionėms būna vis sunkiau…

Aktoriai
--------

* Jessica Alba – pingvinų akvariumo prižiūrėtoja Kem Veksler
* Dane Cook – dantų gydytojas Čakas Loganas
* Dan Fogler – plastikos chirurgasa Stju Kaminskis
* Ellia English – dantų kabineto sekretorė Riba
* Chelan Simmons – buvusi Čako draugė
* Lonny Ross – Kem brolis Džio Veksleris

ir kt.

Išnašos
-------

1. ↑   Maui filmų festivalis
2. ↑   Filmo aprašymas

Nuorodos
--------

* Archyvuota kopija 2008-01-01 iš Wayback Machine projekto.
* angl. *Apdovanojimai*